ai4bharat/Pralekha huggingface dataset:
কেন্দ্রীয়মন্ত্রিসভা
ভারত এবং কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার -এর মধ্যে স্বাক্ষরিত হেড কোয়ার্টার চুক্তি অনুমোদন করল কেন্দ্রীয় মন্ত্রিসভা
নতুন দিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ভারত সরকার ও কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার -এর মধ্যে ২২ আগস্ট, ২০২২-এ স্বাক্ষরিত হেড কোয়ার্টার চুক্তি অনুমোদন করেছে।
২০১৯ সালের ২৩ সেপ্টেম্বর, নিউইয়র্কে রাষ্ট্রসঙ্ঘের জলবায়ু সংক্রান্ত শীর্ষ সম্মেলন চলার সময় প্রধানমন্ত্রী, কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার -এর সূচনা করেছিলেন। এটি ভারত সরকারের উদ্যোগে বিশ্বব্যাপী এক বৃহৎ প্রয়াস। জলবায়ু পরিবর্তন এবং দুর্যোগ মোকাবিলায় বিশ্বস্তরে নেতৃত্বদানের লক্ষ্যে ভারতের উদ্যোগের অংশ হিসেবে এটিকে দেখা হয়।
২০১৯ সালের ২৮ আগস্ট, কেন্দ্রীয় মন্ত্রিসভা নতুন দিল্লিতে সচিবালয় সহ কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার  স্থাপনের অনুমোদন দিয়েছিল। এর আর্থিক সহায়তার জন্য ২০১৯-২০ থেকে ২০২৩-২৪ পর্যন্ত পাঁচ বছরের সময়সীমায় মোট ৪৮০ কোটি টাকা বরাদ্দ করা হয়েছিল।
পরবর্তীকালে ২০২২ সালের ২৯ জুন, কেন্দ্রীয় মন্ত্রিসভা সিডিআরআই-কে একটি আন্তর্জাতিক সংস্থা হিসেবে স্বীকৃতি দেয়। ইউএন  আইন ১৯৪৭ –এর তৃতীয় ধারায় সংস্থার বিভিন্ন অধিকার ও অন্যান্য সুযোগ সুবিধার জন্য হেড কোয়ার্টার এগ্রিমেন্টে স্বাক্ষরেরও অনুমোদন দেওয়া হয়।
সেই অনুযায়ী ২০২২ সালের ২২ আগস্ট, সরকার ও সিডিআরআই-এর মধ্যে হেড কোয়ার্টার চুক্তি স্বাক্ষরিত হয়েছিল।
বিভিন্ন দেশের সরকার, রাষ্ট্রসঙ্ঘের বিভিন্ন সংস্থা ও কর্মসূচি, বহুপাক্ষিক উন্নয়ন ব্যাঙ্কসমূহ বিভিন্ন আর্থিক ব্যবস্থাপনা, বেসরকারি ক্ষেত্র এবং যেসব শিক্ষা প্রতিষ্ঠান জলবায়ু ও দুর্যোগ মোকাবিলার শক্তিসম্পন্ন পরিকাঠামো ব্যবস্থার প্রসারের মাধ্যমে সুস্থিত উন্নয়নে ব্রতী – বিশ্বজুড়ে তাদের মিলিত অংশীদারিত্ব সিডিআরআই গড়ে উঠেছে।
এপর্যন্ত ৩১টি দেশ, ৬টি আন্তর্জাতিক সংগঠন এবং ২টি বেসরকারি সংস্থা সিডিআরআই-এর সদস্য হয়েছে। অর্থনৈতিকভাবে সামনের সারিতে থাকা দেশ, উন্নয়নশীল দেশ এবং যেসব দেশ জলবায়ু পরিবর্তন ও দুর্যোগের ঝুঁকি নিয়ে রয়েছে, তাদের সবাইকে সদস্য করার প্রয়াস চালাচ্ছে সিডিআরআই।
সরকার ও সিডিআরআই-এর মধ্যে হওয়া হেড কোয়ার্টার চুক্তির অনুমোদন সিডিআরআই-কে একটি স্বাধীন আন্তর্জাতিক আইনী সত্ত্বা হিসেবে স্বীকৃতি দেবে। এর ফলে, সিডিআরআই আন্তর্জাতিক স্তরে তার কাজ আরও দক্ষতার সঙ্গে করতে পারবে।
CG/SD/SKD
(
স্বাস্থ্যওপরিবারকল্যাণমন্ত্রক
কোভিড–১৯ এর বিষয়ে সর্বশেষ তথ্য
নতুনদিল্লি, ৭ এপ্রিল, ২০২০
দেশে কোভিড-১৯ এর মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
স্বাস্থ্য ও পরিবার কল্যাণ মন্ত্রক, এই সংক্রমণে একগুচ্ছ নীতি-নির্দেশিকা জারি করেছে। যারা কোয়ারেন্টাইনে রয়েছেন, যাঁদের শরীরে এই ভাইরাসের সংক্রমণ হয়েছে বলে সন্দেহ করা হচ্ছে, যাঁরা সংক্রমিত ব্যক্তিদের সংস্পর্শে আসার পর হোম কোয়ারেন্টাইনে রয়েছেন, তাদের নজরদারীর জন্য প্রযুক্তির ব্যবহার করা হচ্ছে। বিভিন্ন জেলায় এই সংক্রমণে বিষয়ে সর্বশেষ তথ্য, যে সব অ্যাম্বুলেন্সে করে সংক্রমিতদের নিয়ে যাওয়া হয়েছে, সেই অ্যাম্বুলেন্সগুলিকে সংক্রমণ মুক্ত করা, চিকিৎসক এবং স্বাস্থ্যকর্মীদের অনলাইনে বিভিন্ন প্রশিক্ষণ দেওয়া এবং টেলিযোগাযোগ ব্যবস্থার মাধ্যমে কাউন্সিলিং করার মতো বিভিন্ন উদ্যোগ ডিজিটাল প্রক্রিয়ায় করা হচ্ছে।
মন্ত্রক, কোভিড–১৯ মোকাবিলায় প্রশিক্ষণ সংক্রান্ত উপকরণের বিষয়ে তার ওয়েবসাইটে তথ্য আপলোড করেছে। এই ওয়েবসাইটটি হল https://www.mohfw.gov.in/.
কোভিড – ১৯ সংক্রমিত যারা হয়েছেন, বা যাদের শরীরে কোভিড–১৯ ভাইরাস রয়েছে বলে সন্দেহ করা হচ্ছে, তাদের জন্য মন্ত্রক, একটি নির্দেশিকা জারি করেছে। এই বিষয়ে আরো জানতে নীচের লিঙ্কে ক্লিক করুন।
https://www.mohfw.gov.in/pdf/FinalGuidanceonMangaementofCovidcasesversion2.pdf.
পাশাপাশি, কোভিড – ১৯ সংক্রমিত রোগীদের জন্য চিকিৎসার উদ্দেশে বেশ কিছু উদ্যোগ নেওয়া হয়েছে।
১) কোভিড কেয়ার সেন্টার  :
যাদের শরীরে মৃদু বা অতিমৃদু সংক্রমণ হয়েছে বা যারা এই সংক্রমণের শিকার বলে সন্দেহ করা হচ্ছে, তারা এই কেন্দ্রে থাকবেন। সরকারী বা বেসরকারী বিভিন্ন হোটেল, লজ, হোস্টেল, স্কুল এবং স্টেডিয়ামে এই ধরণের কেন্দ্রগুলি গড়ে তোলা হবে। প্রয়োজন হলে বর্তমান কোয়ারেন্টাইন কেন্দ্রগুলিকে এই সিসিসি-তে রূপান্তরিত করা যেতে পারে।
২) ডেডিকেটেড কোভিড হেল্থ সেন্টার  :
যাদের সংক্রমণ মাঝামাঝি তারা এই কেন্দ্রে থাকবেন। এই কেন্দ্রগুলি গোটা একটি হাসপাতালে অথবা কোনো একটি হাসপাতালের পৃথক অংশে গড়ে তোলা হবে। এই অংশে ঢোকা এবং বেরোনোর জন্য আলাদা ব্যবস্থা থাকতে হবে। এই হাসপাতালগুলিতে অক্সিজেন দেওয়ার ব্যবস্থা রাখা প্রয়োজন।
৩) ডেডিকেটেড কোভিড হসপিটাল  :
যাঁরা প্রবলভাবে এই ভাইরাসে আক্রান্ত এবং যাঁদের সর্বাত্মক চিকিৎসার প্রয়োজন, তাঁরাই এখানে থাকবেন। এই কেন্দ্রগুলি গোটা একটি হাসপাতালে অথবা কোনো একটি হাসপাতালের পৃথক অংশে গড়ে তোলা হবে। এই অংশে ঢোকা এবং বেরোনোর জন্য আলাদা ব্যবস্থা থাকতে হবে। এই হাসপাতালগুলিতে আইসিইউ, ভেন্টিলেটর, অক্সিজেন দেওয়ার ব্যবস্থা রাখা প্রয়োজন।
শেষ পাওয়া খবর পর্যন্ত ৪৪২১ জন এই ভাইরাসে আক্রান্ত হয়েছেন। এদের মধ্যে মারা গেছেন ১১৭জন। ৩২৬ জন সুস্থ হয়ে বাড়ি ফিরে গেছেন।
কোভিড–১৯ এর বিষয়ে বস্তুনিষ্ঠ এবং সর্বশেষ তথ্য পেতে হলে ক্লিক করুন এই লিঙ্কে https://www.mohfw.gov.in/.
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in .-এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে।
(CG/CB
প্রতিরক্ষামন্ত্রক
মার্শাল অফ দ্য এয়ার ফোর্স অ্যান্ড মিসেস অর্জন সিং ট্রাস্ট-কে বিমানবাহিনীর পক্ষ থেকে সংবর্ধনা
নয়াদিল্লি, ২২ সেপ্টেম্বর, ২০১৯
ভারতীয় বিমানবাহিনীর পক্ষ থেকে আজ নতুন দিল্লিতে আকাশ এয়ার ফোর্স অফিসার্স মেসে আয়োজিত এক অনুষ্ঠানে মার্শাল অফ দ্য এয়ার ফোর্স অ্যান্ড মিসেস অর্জন সিং ট্রাস্ট-এর প্রতিষ্ঠা দিবস উপলক্ষে বিশেষ সংবর্ধনা দেওয়া হয়। অনুষ্ঠানে বায়ুসেনা প্রধান বি এস ধানোয়া সহ প্রাক্তন বায়ুসেনা প্রধান, বাহিনীর উচ্চপদস্থ আধিকারিক ও অছি পরিষদের সদস্যরাও উপস্থিত ছিলেন। অনুষ্ঠানে বায়ুসেনা প্রধান মিসেস অর্জন সিং ট্রাস্ট-এর প্রতি কৃতজ্ঞতা প্রকাশ করে তাদের মহান কাজের ভূয়সী প্রশংসা করেন। উল্লেখ করা যেতে পারে, এই ট্রাস্ট কর্তব্যরত এবং অবসরপ্রাপ্ত বায়ুসেনানী সহ তাদের বিধবা পত্নী ও সেই পরিবারের ওপর নির্ভরশীল অন্যান্যদের কল্যাণে নিরবচ্ছিন্নভাবে কাজ করে চলেছে।
পদ্মবিভূষণ প্রাপ্ত বিমানবাহিনীর মার্শাল অর্জন সিং ১৯৬৫-তে পাকিস্তানি বাহিনীর যাবতীয় উদ্দেশ্য ব্যর্থ করে দিতে গুরুত্বপূর্ণ ভূমিকা নিয়েছিলেন। মার্শাল অর্জন সিং-কে ১৯৮৯ সালে দিল্লির উপ-রাজ্যপাল হিসেবে নিয়োগ করা হয়। তিনি ও তাঁর পত্নী তেজী সিং তাঁদের ব্যক্তিগত সঞ্চয় থেকে এই ট্রাস্ট গঠনের জন্য ২ কোটি ২৫ লক্ষ টাকার তহবিল সহায়তা দিয়েছিলেন।
মার্শাল অফ দ্য এয়ার ফোর্স অ্যান্ড মিসেস অর্জন সিং ট্রাস্টের সংবর্ধনা অনুষ্ঠানে উপস্থিত থাকার জন্য মার্কিন যুক্তরাষ্ট্র থেকে এয়ার মার্শাল অর্জন সিং-এর পুত্র ডঃ অরবিন্দ সিং দিল্লিতে এসেছেন। এই উপলক্ষে তিনি এয়ার মার্শাল অর্জন সিং-এর স্মরণে এক আবেগঘন ভাষণ দেন।
CG/BD/DM
(Visitor Counter : 72
পর্যটনমন্ত্রক
দেখো আপনা দেশ ওয়েবিনার সিরিজের আওতায় পর্যটন মন্ত্রকের আয়োজিত “স্টোরিজ অফ্ চেন্নাই” শীর্ষক ওয়েব ভিত্তিক আলোচনা সভা
নতুন দিল্লি, ০৮ নভেম্বর, ২০২০
কেন্দ্রীয় পর্যটন মন্ত্রকের উদ্যোগে দেখো আপনা দেশ ওয়েবিনার সিরিজের আওতায় “স্টোরিজ অফ্ চেন্নাই” বা চেন্নাইয়ের গল্প শীর্ষক ওয়েব ভিত্তিক আলোচনা সভার আয়োজন করা হয়। ভারতে ইস্ট ইন্ডিয়া কোম্পানীর ক্ষমতা প্রতিস্থাপনে অন্যতম কেন্দ্রস্থল ছিল চেন্নাই। চেন্নাইয়ে ছড়িয়ে ছিটিয়ে রয়েছে রঙ বে রঙ-এর মন্দির, একাধিক ঔপনিবেশিক নিদর্শন, বাজার, শাস্ত্রীয় সঙ্গীত, নৃত্যকলার মতো একাধিক সাংস্কৃতিক নিদর্শন, যা এখনও পর্যটকদের মুগ্ধ করে। দেখো আপনা দেশ ওয়েবিনার সিরিজের আওতায় দেশের অভ্যন্তরীণ পর্যটন ক্ষেত্রকে তুলে ধরতে “এক ভারত শ্রেষ্ঠ ভারত” কর্মসূচীর আয়োজন করা হয়েছে। এর মাধ্যমে চেন্নাইয়ের অজানা নানা তথ্য এদিনের ওয়েবিনারে তুলে ধরা হয়।
ইতিহাসে স্নাতকোত্তর এবং ঐতিহাসিক ও পৌরানিক কাহিনী সংগ্রাহক শ্রীমতী আকিলা রামন গল্পের ছলে চেন্নাইয়ের বিভিন্ন এই অজানা তথ্য তুলে ধরেন।
চেন্নাইয়ের পূর্বের নাম ছিল মাদ্রাজ। ১৯৯৬ সাল পর্যন্ত তামিলনাড়ু রাজ্যের রাজধানী ছিল মাদ্রাজ। বৈদ্যুতিন তথ্য প্রযুক্তি এবং সাংস্কৃতিক কেন্দ্রের পীঠস্থান হিসেবে পরিচিত মাদ্রাজ রেশম, গাড়ির যন্ত্রাংশ, সোনা, বিদ্যুতিক সরঞ্জাম, তথ্য প্রযুক্তি ক্ষেত্রের ভাণ্ডার হিসেবে খ্যাত। এই শহরে একধিক মন্দির রয়েছে। বঙ্গোপসাগরের করমন্ডল উপকূলে অবস্থিত দক্ষিণ ভারতের অন্যতম বৃহত্তম সাংস্কৃতিক, অর্থনৈতিক ও শিক্ষা কেন্দ্র হলো চেন্নাই। মাদ্রাজ নামের উৎস এবং সেখানে ব্রিটিশ শাসন ব্যবস্থাপনার বিভিন্ন দিক এই ওয়েবিনারে তুলে ধরা হয়। এই বন্দরনগরীতে পর্তুগীজদের নানান নিদর্শন ছড়িয়ে ছিটিয়ে রয়েছে।
এদিনের ওয়েবিনারে উপস্থাপক চেন্নাই শহরের নানান অজানা তথ্য তুলে ধরেন। কলকাতার পরে ভারতের দ্বিতীয় প্রাচীনতম জাদুঘর চেন্নাইয়ে অবস্থিত। বৌদ্ধ শিল্পের নানান নিদর্শন এখানে রয়েছে। এমনকি চেন্নাইয়ে নানান সুস্বাদু খাবার সম্পর্কে বিভিন্ন তথ্য তুলে ধরা হয়।
ভারতের পর্যটন মন্ত্রকের অতিরিক্ত মহানির্দেশক রুপিন্দর ব্রার দেশের পর্যটন সম্পর্কে সাধারণ মানুষকে আরও বেশি আগ্রহী করে তুলতে এবং অজানা গন্তব্যস্থলগুলি সম্পর্কে বিভিন্ন তথ্য তুলে ধরতে সরকারের একাধিক উদ্যোগের কথা জানান। দেখো আপনা দেশ ওয়েবিনার সিরিজগুলি এখন পর্যটন মন্ত্রকের সামাজিক মাধ্যম ইউটিউবেও দেখতে পাওয়া যায়। ইউটিউবের লিঙ্কটি হলো - https://www.youtube.com/channel/UCbzIbBmMvtvH7d6Zo_ZEHDA/featured
জাহাজচলাচলমন্ত্রক
জাহাজ মন্ত্রকের স্বাধীন দায়িত্বপ্রাপ্ত প্রতিমন্ত্রী হিসেবে আজ দায়িত্ব গ্রহণ করলেন মনসুখ এল মাণ্ডব্য
নয়াদিল্লি, ৩১ মে, ২০১৯
আজ নতুন দিল্লিতে জাহাজ মন্ত্রকের স্বাধীন দায়িত্বপ্রাপ্ত প্রতিমন্ত্রী হিসেবে আজ দায়িত্ব গ্রহণ করলেন মনসুখ এল মাণ্ডব্য। তিনি এছাড়াও রসায়ন ও সার দপ্তরের প্রতিমন্ত্রীর দায়িত্ব পেয়েছেন।
এর আগের সরকারে শ্রী মাণ্ডব্য কেন্দ্রীয় সড়ক পরিবহণ ও মহাসড়ক, জাহাজ এবং রসায়ন ও সার দপ্তরের প্রতিমন্ত্রীর দায়িত্বে ছিলেন।
২০১২ থেকেই শ্রী মাণ্ডব্য রাজ্যসভার সদস্য। ২০০২-২০০৭ পর্যন্ত তিনি গুজরাটের পালিতানার বিধায়ক ছিলেন।
SSS/DM
(Visitor Counter : 83
কর্মী, জন-অভিযোগএবংপেনশনমন্ত্রক
কর্মী, জন-অভিযোগ ও পেনশন মন্ত্রকের প্রতিমন্ত্রী হিসেবে আজ দায়িত্ব গ্রহণ করলেন ডঃ জিতেন্দ্র সিং
নয়াদিল্লি, ৩১ মে, ২০১৯
ডঃ জিতেন্দ্র সিং আজ কর্মী, জন-অভিযোগ ও পেনশন মন্ত্রকের প্রতিমন্ত্রী হিসেবে দায়িত্ব গ্রহণ করলেন। প্রশাসনিক সংস্কার এবং জন-অভিযোগ ও পেনশন মন্ত্রকের সচিব শ্রী কে ভি ইয়াপেন এবং মন্ত্রকের বরিষ্ঠ আধিকারিকরা দায়িত্ব গ্রহণের সময় উপস্থিত ছিলেন। মন্ত্রকের কাজকর্ম সম্পর্কে মন্ত্রীকে বরিষ্ঠ আধিকারিকরা বিস্তারিত জানান।
SSS/CB/DM
(Visitor Counter : 44
আবাসনএবংশহরাঞ্চলেরদারিদ্র্যদূরীকরণমন্ত্রক
কোভিড-১৯ এর প্রেক্ষিতে শহরাঞ্চলে পরিবহণ পরিষেবা দিতে রাজ্য/কেন্দ্রশাসিত অঞ্চল/শহর/মেট্রো রেল সংস্থাগুলির ব্যবস্থা গ্রহণের জন্য আবাসন ও শহরাঞ্চল বিষয়ক মন্ত্রকের নির্দেশিকা
নয়াদিল্লি, ১২ জুন, ২০২০
কেন্দ্রীয় আবাসন ও শহরাঞ্চল বিষয়ক মন্ত্রক রাজ্য, কেন্দ্রশাসিত অঞ্চল, শহর কর্তৃপক্ষ এবং মেট্রো রেল সংস্থাগুলিকে পর্যায়ক্রমে ত্রিমুখী কৌশল গ্রহণের পরামর্শ দিয়েছে। মন্ত্রকের পক্ষ স্বল্প মেয়াদী হিসাবে ৬ মাস, মধ্য মেয়াদী হিসাবে ১ বছর এবং দীর্ঘ মেয়াদী হিসাবে ১-৩ বছর সময়সীমার মধ্যে শহরাঞ্চলীয় পরিবহণ পরিষেবা সংক্রান্ত কর্মসূচি গ্রহণের পরামর্শ দেওয়া হয়েছে। মন্ত্রকের সচিব শ্রী দুর্গা শঙ্কর মিশ্র সংশ্লিষ্ট পক্ষগুলিকে পাঠানো এক নির্দেশিকায় বলেছেন –
ক) মোটর বিহীন পরিবহণ ব্যবস্থা পুনরায় চালু করা ও এতে উৎসাহদান – শহরাঞ্চলের অধিকাংশ রুটই ৫ কিলোমিটারের মধ্যে সীমাবদ্ধ থাকে। এই প্রেক্ষিতে মোটর বিহীন পরিবহণ ব্যবস্থার পুনরায় চালু করার বড় সুযোগ রয়েছে। কোভিড-১৯ সঙ্কটের দরুণ এটি অত্যন্ত ভাল ব্যবস্থা কারণ এতে খরচ কম, মানবসম্পদ কম লাগে, দ্রুত এই ব্যবস্থা চালু করা যায় এবং এটি পরিবেশ-বান্ধব।
খ) গণপরিবহণ ব্যবস্থা সুবিধাভোগীদের মধ্যে আস্থার সঞ্চার করে এ ধরনের পরিবহণ ব্যবস্থা পুনরায় চালু করা – শহরাঞ্চলে নিম্ন ও মধ্যবিত্ত শ্রেণীর মানুষের কাছে গণপরিবহণ ব্যবস্থা মেরুদন্ড-স্বরূপ। এ ধরনের পরিবহণ ব্যবস্থা নিত্য যাতায়াতকারীদের জন্য অত্যন্ত গুরুত্বপূর্ণ। অবশ্য, বর্তমান কোভিড-১৯ পরিস্থিতির প্রেক্ষিতে এ ধরনের পরিবহণ সুবিধাভোগীদের মধ্যে সামাজিক দূরত্ব বজায় রাখা ও যথাযথ স্বাস্থ্যবিধি মেনে চলা জরুরি হয়ে উঠেছে।
গ) ভাইরাস সংক্রমণ ঠেকাতে প্রযুক্তির সদ্ব্যবহার – ইন্টেলিজেন্ট ট্রান্সপোর্টেশন সিস্টেম নগদ বিহীন মাশুল প্রদান ব্যবস্থা, ন্যাশনাল কমন মোবিলিটি কার্ড – এর মতো দেশীয় ব্যবস্থাগুলি গণপরিবহণ ব্যবস্থা পরিচালনার ক্ষেত্রে গুরুত্বপূর্ণ ভূমিকা নিতে পারে।
কোভিড-১৯ সংক্রমণের প্রেক্ষিতে মন্ত্রকের পক্ষ থেকে সংশ্লিষ্ট সবপক্ষকে এই পরামর্শ জারি করা হয়েছে।
প্রত্যক্ষ প্রমাণ মিলেছে যে, গণপরিবহণ ব্যবস্থার সুফলভোগীদের পরিষেবার সুযোগ গ্রহণ প্রায় ৯০ শতাংশ কমেছে। এছাড়াও, কোভিড-১৯ পরিস্থিতির দরুণ গণপরিবহণ ব্যবস্থা একপ্রকার থমকে যাওয়ার ফলে বায়ু দূষণ ৬০ শতাংশ কমেছে। অবশ্য, লকডাউন পরবর্তী সময় সাধারণ মানুষ গণপরিবহণ ব্যবস্থার পরিবর্তে ব্যক্তিগত পরিবহণ মাধ্যম বেছে নিতে পারেন।
গণপরিবহণ ব্যবস্থায় মোটর বিহীন পরিবহণ পরিষেবার প্রসারে কোভিড-১৯ এর প্রেক্ষিতে বিশ্বের একাধিক শহর গুরুত্বপূর্ণ উদ্যোগ গ্রহণ করেছে। নিউ ইয়র্ক শহরে মোটর বিহীন পরিবহণ ব্যবস্থার জন্য আরও ৪০ মাইল সড়কপথ সাইকেল চালকদের সুবিধার্থে সুনির্দিষ্ট করা হয়েছে। ইতালির মিলানের ২২ মাইল দীর্ঘ সড়কপথ সাইকেল লেন হিসাবে সুনির্দিষ্ট করা হয়েছে। নিউজিল্যান্ডের অকল্যান্ডে রাস্তার ওপর গাড়ি পার্কিং বন্ধ করে দেওয়া হয়েছে। বিকল্প ব্যবস্থা হিসাবে ১৭ কিলোমিটার দীর্ঘ সড়ক নির্মাণ করে এগুলিকে বাইক বা মোটরগাড়ির পার্কিং-এর জন্য চিহ্নিত করা হয়েছে। এর একটি অংশ ফুটপাথ হিসাবে ব্যবহার করা হচ্ছে। চীনে লকডাউনের সময় বাইকে যাতায়াতের সুবিধা ১৫০ গুণ বেড়েছে।
বিশ্ব জুড়ে বিভিন্ন শহরে গণপরিবহণ ক্ষেত্রে এ ধরনের ব্যবস্থা গ্রহণের দরুণ কেন্দ্রীয় আবাসন ও শহরাঞ্চল বিষয়ক মন্ত্রক রাজ্য ও কেন্দ্রশাসিত অঞ্চলগুলিকে চিঠি লিখে বিকল্প গণপরিবহণ ব্যবস্থার প্রসারে গুরুত্ব দেওয়ার পরামর্শ দিয়েছে।
(CG/BD/SB
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ইরানের রাষ্ট্রপতি ডঃ সেয়েদ ইব্রাহিম রাইসির সঙ্গে টেলিফোনে কথা বলেছেন
দ্বিপাক্ষিক ও আঞ্চলিক দিক থেকে বিভিন্ন গুরুত্বপূর্ণ বিষয় নিয়ে উভয় নেতা আলোচনা করেছেন
তাঁরা দক্ষিণ আফ্রিকায় অনুষ্ঠিত আসন্ন ব্রিকস শীর্ষ সম্মেলনের ফাঁকে একান্ত বৈঠকের জন্য অপেক্ষায় রয়েছেন
নতুন দিল্লি, ১৮ আগস্ট , ২০২৩
প্রধানমন্ত্রী শ্রী নরেন্দ্র মোদী ইরানের রাষ্ট্রপতি ডঃ সেয়েদ ইব্রাহিম রাইসির সঙ্গে আজ টেলিফোনে কথা বলেছেন। দ্বিপাক্ষিক ও আঞ্চলিক দিক থেকে বিভিন্ন গুরুত্বপূর্ণ বিষয় নিয়ে উভয় নেতা আলোচনা করেছেন।
প্রধানমন্ত্রী বলেন, ভারত ও ইরানের মধ্যে নিবিড় ঐতিহাসিক সম্পর্ক রয়েছে। উভয় দেশের জনসাধারণের মধ্যে যোগাযোগের ফলে তা আরও শক্তিশালী হয়েছে।
দুই নেতা দ্বিপাক্ষিক সহযোগিতাকে আরও শক্তিশালী করার বিষয়ে তাঁদের অঙ্গীকার পুনর্ব্যক্ত করেছেন। আলোচনায় চাবাহার বন্দরকে যোগাযোগের গুরুত্বপূর্ণ কেন্দ্র হিসেবে পুরোমাত্রায় কাজে লাগানোর ওপর তাঁরা সহমত পোষণ করেছেন।
উভয় নেতা ব্রিকস গোষ্ঠীর সম্প্রসারণ সহ বহুপাক্ষিক বিভিন্ন মঞ্চে পারস্পরিক সহযোগিতা বৃদ্ধির বিষয় নিয়ে মতবিনিময় করেছেন। তাঁরা দক্ষিণ আফ্রিকায় অনুষ্ঠিত আসন্ন ব্রিকস শীর্ষ সম্মেলনের ফাঁকে একান্ত বৈঠকের জন্য অপেক্ষায় রয়েছেন বলে জানান।
(AC/CB/AS
প্রধানমন্ত্রীরদপ্তর
প্রধানমন্ত্রী তেলেঙ্গানার হায়দরাবাদে সেকেন্দ্রাবাদ রেল স্টেশন থেকে তিরুপতিগামী বন্দে ভারত এক্সপ্রেসের যাত্রার সূচনা করেছেন
নয়াদিল্লি, ৮ এপ্রিল, ২০২৩
প্রধানমন্ত্রী শ্রী নরেন্দ্র মোদী হায়দারাবাদের সেকেন্দ্রাবাদ রেল স্টেশন থেকে তিরুপতিগামী বন্দে ভারত এক্সপ্রেসের যাত্রার সূচনা করেছেন। তিনি স্টেশনে পৌঁছে সেকেন্দ্রাবাদ-তিরুপতি বন্দে ভারত এক্সপ্রেসটি ঘুরে দেখেন এবং ট্রেনকর্মী ও শিশুদের সঙ্গে মতবিনিময় করেন।
এক ট্যুইট বার্তায় প্রধানমন্ত্রী বলেছেন ;
“বন্দে ভারত এক্সপ্রেসের যাত্রার সূচনার মধ্য দিয়ে সেকেন্দ্রাবাদ ও তিরুপতির মধ্যে যোগাযোগ আরও নিবিড় হল। এই ট্রেনটির জন্য আমি তেলেঙ্গানা ও অন্ধ্রপ্রদেশবাসীকে অভিনন্দন জানাই।”
সেকেন্দ্রাবাদ-তিরুপতি বন্দে ভারত এক্সপ্রেস তথ্যপ্রযুক্তির শহর হায়দরাবাদ এবং ভগবান ভেঙ্কটেশ্বরের আশীর্বাদধন্য তিরুপতির মধ্যে যোগাযোগ গড়ে উঠল। খুব কম সময়ে - তিন মাসের মধ্যে তেলেঙ্গানা থেকে দ্বিতীয় বন্দে ভারত এক্সপ্রেস যাত্রার সূচনা করল। এই ট্রেনটি দুই শহরের মধ্যে যাতায়াতের সময় কমিয়ে দেবে। মাত্র সাড়ে তিন ঘন্টার মধ্যে ট্রেনটি গন্তব্যে পৌঁছবে। তীর্থযাত্রীরা এর ফলে উপকৃত হবেন।
অনুষ্ঠানে প্রধানমন্ত্রীর সঙ্গে তেলেঙ্গানার রাজ্যপাল ডা. তামিলিসাই সৌন্দর্যরাজন, রেলমন্ত্রী শ্রী অশ্বিনী বৈষ্ণব এবং কেন্দ্রীয় পর্যটন মন্ত্রী শ্রী জি কিষাণ রেড্ডি উপস্থিত ছিলেন।
PG/CB/DM/
(
প্রধানমন্ত্রীরদপ্তর
পাপুয়া নিউ গিনি-র পোর্ট মরেসবি-তে পৌঁছন প্রধানমন্ত্রী
নয়াদিল্লি, ২১ মে, ২০২৩
প্রধানমন্ত্রী শ্রী নরেন্দ্র মোদী ২১ মে সন্ধ্যায় পোর্ট মরেসবি পৌঁছন। পাপুয়া নিউ গিনি-র প্রধানমন্ত্রী শ্রী জেমস মারাপে বিমানবন্দরে প্রধানমন্ত্রীকে বিশেষভাবে স্বাগত জানান। প্রধানমন্ত্রী মোদীর সম্মানে ১৯ বার তোপধ্বনি করে গান স্যালুট ও গার্ড অফ অনার দেওয়া হয়।
পাপুয়া নিউ গিনি-তে এই প্রথম ভারতের কোনও প্রধানমন্ত্রী সফর করলেন। ভারত ও প্রশান্ত মহাসাগরীয় দ্বীপপুঞ্জের মধ্যে নিবিড় বন্ধুত্বপূর্ণ সম্পর্ক এই সফরে বিশেষভাবে ফুটে উঠেছে।
PG/AB/DM/
(
কেন্দ্রীয়মন্ত্রিসভা
ভারত ও সিঙ্গাপুরের মধ্যে বিজ্ঞান, প্রযুক্তি ও উদ্ভাবন সংক্রান্ত স্বাক্ষরিত মউটি অনুমোদিত হল কেন্দ্রীয় মন্ত্রিসভার বৈঠকে
নয়াদিল্লি, ২৯ জুন, ২০২২
কেন্দ্রীয় মন্ত্রিসভার বৈঠকে আজ কেন্দ্রীয় বিজ্ঞান ও প্রযুক্তি দপ্তর এবং সিঙ্গাপুরের শিল্প ও বাণিজ্য মন্ত্রকের মধ্যে বিজ্ঞান, প্রযুক্তি ও উদ্ভাবন ক্ষেত্রে সহযোগিতার প্রসার সম্পর্কিত স্বাক্ষরিত একটি মউ সম্পর্কে অবহিত করা হয় প্রধানমন্ত্রী শ্রী নরেন্দ্র মোদীকে। মউটি স্বাক্ষরিত হয় এ বছর ফেব্রুয়ারি মাসে। স্বাক্ষরিত মউ-এর আওতায় প্রযুক্তি উদ্ভাবন, কর্মী প্রশিক্ষণ এবং ইন্টারনেট প্রোটোকলের ক্ষেত্রে দুটি দেশ পরস্পরের সঙ্গে সহযোগিতার ভিত্তিতে কাজ করে যাবে। এজন্য গড়ে তোলা হবে একটি অনুকূল কর্মপদ্ধতি তথা পরিবেশ।
উল্লেখ্য, এই সহযোগিতা কর্মসূচির আওতায় প্রযুক্তির ক্ষেত্রে নতুন নতুন জ্ঞান ও উদ্ভাবনের সুবাদে সরকারের আত্মনির্ভর কর্মসূচিটির বাস্তবায়ন ত্বরান্বিত হবে। বিজ্ঞান, প্রযুক্তি ও উদ্ভাবন ক্ষেত্রে ভারত ও সিঙ্গাপুরের অভিন্ন স্বার্থের দিকে নজর রেখে পারস্পরিক স্বার্থ-সংশ্লিষ্ট সহযোগিতার ক্ষেত্রগুলিকে বিশেষ অগ্রাধিকার দেওয়া হবে। দু’দেশের কৃষি, খাদ্য-বিজ্ঞান ও প্রযুক্তি, উৎপাদন ও ইঞ্জিনিয়ারিং, পরিবেশ-বান্ধব অর্থনীতি, জল ও জ্বালানি শক্তি, পরিবেশ ও প্রাকৃতিক সম্পদ, ডেটা সায়েন্স, নতুন নতুন প্রযুক্তি উদ্ভাবন, স্বাস্থ্য ও জৈব প্রযুক্তি সহ বিভিন্ন ক্ষেত্রের উন্নয়ন ও প্রসারের ফলে বিশেষভাবে উৎসাহিত হবে বলে মনে করা হচ্ছে।
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার আজকের বৈঠকটি।
(PG/SKD/DM
প্রধানমন্ত্রীরদপ্তর
সেনা দিবস উপলক্ষে সেনাকর্মীদের শুভেচ্ছা বার্তা প্রধানমন্ত্রীর
নয়াদিল্লি, ১৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী সেনা দিবস উপলক্ষে সব সেনাকর্মী, প্রাক্তন সেনাকর্মী ও তাঁদের পরিবার-পরিজনকে শুভ কামনা জানান।
এক ট্যুইট বার্তায় প্রধানমন্ত্রী বলেন;
“সেনা দিবস উপলক্ষে আমি সব সেনাকর্মী, প্রাক্তন সেনাকর্মী ও তাঁদের পরিবার-পরিজনকে আমার পক্ষ থেকে শুভ কামনা জানাই। প্রত্যেক ভারতীয় আমাদের সেনাকর্মীদের ওপর গর্ববোধ করেন এবং আমরা সর্বদাই আমাদের সেনাকর্মীদের প্রতি কৃতজ্ঞ। তাঁরা সর্বদাই দেশকে সুরক্ষিত রেখেছেন। সংকটের সময় তাঁদের কাজ বিশেষ প্রশংসার দাবি রাখে।”
PG/PM/ NS
(
বিজ্ঞানওপ্রযুক্তিমন্ত্রক
শুকনো থুতুর থেকে করোনা ভাইরাস শনাক্ত করার জন্য সিএসআইআর-সিসিএমবি-র আরটি-পিসিআর পদ্ধতিকে অনুমোদন দিল আইসিএমআর
নতুনদিল্লি, ২৮শে নভেম্বর, ২০২০
সিএসআইআরের অধীনস্থ হায়দ্রাবাদের সেলুলার অ্যান্ড মলিকিউলার বায়োলজি  সহজ ভাবে শুকনো থুতুর থেকে করোনা ভাইরাস শনাক্ত করার জন্য আরটি-পিসিআর পদ্ধতিকে আইসিএমআর অনুমোদন দিয়েছে। এর ফলে সার্স-কোভ-২কে দ্রুত শনাক্ত করা যাবে। প্রচলিত আরটি-পিসিআর পদ্ধতির থেকে এই পদ্ধতি একটু আলাদা। এর সাহায্যে বাড়তি বিনিয়োগ ছাড়াই দুই-তিন গুণ বেশী নমুনা পরীক্ষা করা যাবে। এই পদ্ধতির সাফল্যের হার ৯৬.৯%। অপেক্ষাকৃত কম খরচে দ্রুত এই পরীক্ষা পদ্ধতির বিষয়ে আইসিএমআর এখন নীতি নির্দেশিকা প্রকাশ করেছে।
হায়দ্রাবাদ ভিত্তিক সিএসআইআর-সিসিএমবি গত এপ্রিল থেকে নমুনা পরীক্ষা করছে। তেলেঙ্গানার স্বাস্থ্যকর্মীদের সঙ্গে কাজ করার সময় এই সংস্থাটি নমুনা পরীক্ষার ফল দেরিতে পাওয়ার কারণ খুঁজেছে। আর সেখান থেকেই গবেষকরা কোভিড-১৯ ভাইরাস শনাক্ত করার জন্য আরএনএ নিষ্কাশন ছাড়া শুকনো কফ থেকে এই পদ্ধতিটি উদ্ভাবন করেছে।
শুকনো থুতু থেকে আরটি-পিসিআর পদ্ধতিতে নমুনা সংগ্রহ করে সেটিকে পরীক্ষাগারে নিয়ে যাওয়ার পদ্ধতিটি অত্যন্ত সহজ। প্রচলিত পদ্ধতিতে ভিটিএম-এর মাধ্যমে এই নমুনা নিয়ে যাওয়া হয় যার ফলে সংক্রমণ ছড়ানোর আশঙ্কা বেশি থাকে। এছাড়াও প্রচলিত পদ্ধতিতে আরএনএ-কে পৃথক করে সেখান থেকে নমুনা পরীক্ষার কাজটি করা হয়। নতুন পদ্ধতিতে এই প্রক্রিয়া না থাকায় শনাক্তকরণের কাজটি সহজ হয়। আরটি-পিসিআর-এর মাধ্যমে প্রচলিত নমুনার থেকে আরএনএ-কে পৃথক করার ক্ষেত্রে সময় অর্থ এবং দক্ষ মানব সম্পদের প্রয়োজন হয়। কিন্তু শুকনো থুতুর থেকে নমুনা পরীক্ষার এই পদ্ধতিতে সময় বাঁচে এবং ২-৩ গুন বেশি নমুনা পরীক্ষা করা যায়।
সিসিএমবি-র নির্দেশক ডঃ রাকেশ মিশ্র বলেছেন, ভিটিএম এবং আরএনএ-র পৃথকীকরণের জন্য সময় এবং অর্থ দুটি-ই বেশি লাগে। এরফলে করোনা ভাইরাসের শনাক্তকরণের জন্য বিপুল সমস্যা হয়। বর্তমান পদ্ধতিতে এই সমস্যা দূর হবে।
শিল্পওবাণিজ্যমন্ত্রক
রাজ্যগুলিতে বিনিয়োগকারীদের জন্য এক জানলা ব্যবস্থা
নয়াদিল্লি, ২৬ জুন ২০১৯
শিল্প ও অভ্যন্তরীণ বাণিজ্য প্রসার দপ্তর রাজ্য স্তরে সংস্কারের যে প্রস্তাব রেখেছে, তাতে বলা হয়েছে যে, রাজ্য ও কেন্দ্রশাসিত অঞ্চলগুলিকে বিভিন্ন দপ্তর নিয়ে এক জানলা ব্যবস্থা রূপায়ণ করতে হবে। এই ব্যবস্থার কিছু বৈশিষ্ট্যের মধ্যে রয়েছে - আবেদনপত্র পরীক্ষা না করেই অনলাইনে আবেদন দাখিল মঞ্জুর করা, আবেদনপত্রের সর্বশেষ অবস্থান অনলাইনে দেখার ব্যবস্থা, আবেদনকারীরা যাতে এসএমএস এবং ই-মেলের মাধ্যমে নিজ নিজ আবেদন সংক্রান্ত প্রশ্ন বা মঞ্জুরি কিংবা খারিজের কারণ জানতে পারেন, প্রয়োজনীয় পরিষেবা সংক্রান্ত মঞ্জুরি সংশ্লিষ্ট দপ্তরের কাছ থেকে প্রাপ্তি এবং বিনিয়োগকারীদের আবেদনপত্র সংক্রান্ত জিজ্ঞাস্য বিষয়গুলি সম্বন্ধে আবেদন দাখিলের ৭ দিনের মধ্যে জবাব পাওয়া যাবে। ২০১৭-১৮ সালে দেখা গিয়েছে যে, ২১ রাজ্য ও কেন্দ্রশাসিত অঞ্চল এরকম অনলাইন এক জানলা ব্যবস্থা রূপায়ণ করেছে।
আজ লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল।
CG/SC/SB
(Visitor Counter : 77
প্রধানমন্ত্রীরদপ্তর
বেঙ্গালুরুর কেম্পেগৌড়া আন্তর্জাতিক বিমানবন্দরে ২ নম্বর টার্মিনালের উদ্বোধন করলেন প্রধানমন্ত্রী
য়াদিল্লি, ১১ নভেম্বর, ২০২২
বেঙ্গালুরুতে আজ কেম্পেগৌড়া আন্তর্জাতিক বিমানবন্দরে ২ নম্বর টার্মিনালের উদ্বোধন করেন প্রধানমন্ত্রী শ্রী নরেন্দ্র মোদী। বিমানবন্দর কর্তৃপক্ষের সঙ্গে এক আলোচনায় এই টার্মিনাল ২ বিল্ডিং – এর বিস্তারিত কাজকর্ম সম্পর্কে প্রধানমন্ত্রীকে জানানো হয়। প্রধানমন্ত্রী এই কেম্পেগৌড়া আন্তর্জাতিক বিমানবন্দরের টার্মিনাল ২ – এর হাঁটাপথটি ঘুরে দেখেন এবং কি ধরনের সুযোগ-সুবিধা এখানে রয়েছে – তিনি তাও প্রত্যক্ষ করেন। টার্মিনাল ২ – এর উপর নির্মিত একটি স্বল্প দৈর্ঘ্যের চলচ্চিত্রও প্রধানমন্ত্রী দেখেন।
এক ট্যুইট বার্তায় প্রধানমন্ত্রী বলেন, “বেঙ্গালুরুর কেম্পেগৌড়া আন্তর্জাতিক বিমানবন্দরের এই টার্মিনাল ২ – এর ফলে অন্যান্য সুযোগ-সুবিধার পাশাপাশি, এই বিমানবন্দরে যাত্রী পরিবহণ ক্ষমতাও বৃদ্ধি পাবে। আমাদের শহরের কেন্দ্রগুলিতে প্রথম সারির পরিকাঠামোর সুবিধা সম্প্রসারণই আমাদের প্রচেষ্টার অঙ্গ। এই টার্মিনালটি খুব সুন্দর ও যাত্রী-বান্ধব। এর উদ্বোধন করতে পেরে আমি অত্যন্ত আনন্দিত”।
প্রেক্ষাপট
প্রায় ৫ হাজার কোটি টাকা ব্যয়ে বেঙ্গালুরুর কেম্পেগৌড়া আন্তর্জাতিক বিমানবন্দরে টার্মিনাল ২ নির্মিত হয়েছে। এই টার্মিনালের ফলে যাত্রী পরিবহণ ক্ষমতা দ্বিগুণ বৃদ্ধি পাবে। বর্তমানে যেখানে প্রায় আড়াই কোটি যাত্রী পরিবহণ করে, এখন তা বেড়ে হবে বার্ষিকি ৫-৬ কোটি। এই টার্মিনাল ২ বেঙ্গালুরুর গার্ডেন সিটির প্রতি এক শ্রদ্ধার নিদর্শন-স্বরূপ এবং বাগানের মধ্য দিয়ে যাত্রী চলার পথ এক অনন্য অভিজ্ঞতা-স্বরূপ। হ্যাঙ্গিং গার্ডেন এবং বাইরের বাগানের বিস্তৃত পরিসর মিলে যাত্রীরা প্রায় ১০ হাজার স্কোয়ার ফুটেরও বেশি এলাকা সবুজের সান্নিধ্য উপভোগ করতে পারবেন। ১০০ শতাংশ পুনর্নবীকরণযোগ্য শক্তির ব্যবহার সুনিশ্চিত করে এই বিমানবন্দর এক দৃষ্টান্ত স্থাপন করেছে।
অনুষ্ঠানে উপস্থিত ছিলেন কর্ণাটকের মুখ্যমন্ত্রী শ্রী বাসবরাজ বোম্বাই, কর্ণাটকের রাজ্যপাল শ্রী থাওয়ার চাঁদ গেহলট এবং কেন্দ্রীয় মন্ত্রী শ্রী প্রহ্লাদ যোশী।
PG/AB/SB
(
তথ্যওসম্প্রচারমন্ত্রক
৫১-তম চলচ্চিত্র উৎসবের প্রতিনিধিদের জন্য প্রিমিয়ার ও শোকেসগুলির মেগা লাইন আপ
নতুন দিল্লি, ১৪ জানুয়ারি, ২০২১
ভারতের ৫১- তম আন্তর্জাতিক চলচ্চিত্র উৎসবে একটি মেগা লাইনআপ ঘোষণা করা হয়েছে। উৎসবে আগত প্রতিনিধিদের বিশ্বজুড়ে নির্বাচিত চলচ্চিত্রগুলির প্রিমিয়ার ও শোকেসগুলিতে উপস্থিত থাকবেন।
কান চলচ্চিত্র উৎসবের সেরা অভিনেতার পুরস্কার বিজয়ী মেডস মিক্কেলসেন অভিনীত 'অ্যানাদার রাউন্ড' ছবিটি দিয়ে চলচ্চিত্র উৎসবের সূচনা হবে। থমাস ভিনটেরবার্গ পরিচালিত এই ছবিটি ডেনমার্ক থেকে অস্কারের জন্য নথিভূক্ত হয়েছে।
ওয়ার্ল্ড প্রিমিয়ারে সন্দীপ কুমার পরিচালিত 'মেহেরুন্নিসা' ছবিটি প্রদর্শিত হবে। এই ছবিতে ফারুক জাফফার অভিনয় করেছেন। ছবিতে এক মহিলার আজীবন স্বপ্নের কাহিনী বর্ণনা করা হয়েছে।
কিউসি কুরোসাওয়া পরিচালিত জাপানি ছবি ওয়াইফ অফ এ স্পাই প্রদর্শিত হবে।
চলচ্চিত্র উৎসবের ‘কান্ট্রি ইন ফোকাস” হিসেবে বাংলাদেশকেও অন্তর্ভুক্ত করা হয়েছে। একটি বিশেষ বিভাগে এই দেশের চলচ্চিত্র ও তার অবদানের স্বীকৃতি স্বরূপ কয়েকটি ছবি প্রদর্শিত হবে।
কেন্দ্রীয়মন্ত্রিসভা
প্রযুক্তি বিষয়ক ক্ষমতাপ্রাপ্ত গোষ্ঠী গঠনে মন্ত্রিসভার সায়
নয়াদিল্লী, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে প্রযুক্তি বিষয়ক ক্ষমতাপ্রাপ্ত গোষ্ঠী গঠনের প্রস্তাব অনুমন করা হয়েছে। এই গোষ্ঠীতে ১২ জন সদস্য থাকবেন, যার প্রধান হবেন কেন্দ্রীয় সরকারের মুখ্য বৈজ্ঞানিক উপদেষ্টা। এই গোষ্ঠী সময় ভিত্তিক সর্বাধুনিক প্রযুক্তি, প্রযুক্তিগত পরিকল্পনা ও প্রযুক্তিগত সামগ্রী, জাতীয় স্তরের গবেষণাগার ও সরকারি গবেষণা তথা উন্নয়ন প্রতিষ্ঠানগুলির উদ্ভাবিত প্রযুক্তির যৌথ ব্যবহারের বাণিজ্যিকীকরণ, সুর্নিদিষ্ট কয়েকটি প্রযুক্তির জন্য দেশীয় পরিকল্পনা প্রণয়ন এবং প্রযুক্তিগত উন্নতির লক্ষ্যে উপযুক্ত গবেষণা ও উন্নয়নমূলক কর্মসূচি চূড়ান্তকরণের মতো গুরুত্বপূর্ণ বিষয়ে পরামর্শ দেবে।
ক্ষমতাপ্রাপ্ত এই গোষ্ঠী প্রযুক্তির সরবরাহকারীদের জন্য সংশ্লিষ্ট ক্ষেত্রে সম্ভাব্য পরামর্শ এবং প্রযুক্তি সংগ্রহের ক্ষেত্রে উপযুক্ত কৌশল প্রদান করবে। নীতি প্রণয়ন এবং উদীয়মান প্রযুক্তির ব্যবহারের ক্ষেত্রে বিশেষজ্ঞদের নিয়ে একটি দল গঠন করা হবে এবং রাষ্ট্রায়্ত্ব উদ্যোগ ও জাতীয় গবেষণাগারগুলিতে উদ্ভাবিত প্রযুক্তি রাষ্ট্রায়্ত্ব ক্ষেত্রগুলিতে সরবরাহ করা হবে।
ক্ষমতাপ্রাপ্ত এই গোষ্ঠীর কাজকর্মের তিনটি গুরুত্বপূর্ণ স্তম্ভ হল- নীতি প্রণয়ন, সংগ্রহের ক্ষেত্রে পরামর্শ এবং গবেষণা ও উন্নয়নমূলক প্রস্তাবগুলিতে সমর্থন। এছাড়াও ক্ষমতাপ্রাপ্ত এই গোষ্ঠী ভারতীয় শিল্পের আর্থিক বিকাশ ও সুস্হায়ী উন্নয়নের ক্ষেত্রে সর্বাধুনিক প্রযুক্তিকে যাতে কার্যকরভাবে কাজে লাগাতে পারে তারজন্য উপযুক্ত নীতি ও কৌশল স্হির করবে। বিভিন্ন ক্ষেত্রে নতুন ধরণের প্রযুক্তিগত গবেষণার জন্য অগ্রাধিকারের ভিত্তিতে যথাযথ কৌশল গ্রহণে সরকারকে পরামর্শ দেবে। একইসঙ্গে নির্দিষ্ট কিছু গুরুত্বপূর্ণ প্রযুক্তির জন্য সম্পূর্ণ দেশীয় পরিকল্পনা প্রণয়ন করবে।
CG/BD/NS
(Visitor Counter : 143